माहिती आणि प्रसारण मंत्रालय
मुंबईत सुरु असलेल्या 17 व्या मिफ्फ च्या आजच्या चौथ्या दिवशी ‘दिल्ली रायट्स: अ टेल ऑफ बर्न अँड ब्लेम,’ “शिल्पकार’, ‘क्रिएटिव्ह मॅन ऑफ पिपलांत्री’,आणि ‘पिलीभीत:  या माहितीपट-लघुपट निर्माते-दिग्दर्शकांनी मिफ्फ संवादमध्ये प्रसारमाध्यमांशी साधला संवाद
मुंबई, 2 जून 2022
“2020 मध्ये झालेल्या दंग्याविषयी हा सिनेमा आहे. ह्या दंगलीच्या बातम्या वर्तमानपत्रात जशा आल्या,त्या अत्यंत वरवरच्या, यांत्रिक होत्या. त्यात दंगलपीडितांची वेदना नव्हती. त्यामुळेच, मी ह्या पीडा, वेदना मांडण्यासाठी हा लघुपट बनवला आहे.”
दिल्ली रायट्स: अ टेल ऑफ बर्न अँड ब्लेम
भारत 2020/हिंदी/ 80 मिनिटे
सारांश फिल्म्स
दिग्दर्शक : कमलेश के. मिश्रा
निर्माते : नवीन बन्सल
सिनेमॅटोग्राफर : देव अगरवाल
संकलक: कमलेश के.मिश्रा
ध्वनी : दीपक मंडल;
कथासार :
दिल्लीच्या ईशान्येकडील जिल्ह्यात 23 फेब्रुवारी 2020 या दिवशी दंगल उसळली. त्यानंतरचे पाच दिवस, हा संपूर्ण भाग हा दंगलींमुळे होरपळून निघाला; अनेक लोकांनी जीव गमावले आणि मालमत्तेची सुद्धा मोठी हानी झाली. सदर घटनेचा सविस्तर तपशील जाणून घेण्याचा तसेच या भयानक घटनेमध्ये ज्यांनी आपल्या जिवाभावाची माणसे गमावली त्यांच्या वेदनेला वाचा फोडण्याचा प्रयत्न हा चित्रपट करतो.
शिल्पकार
भारत 2021/हिंदी/ 14.48 मिनिटे
दिग्दर्शक: ओनील कर्णिक
निर्माता: ओनील प्रशांत कर्णिक
सिनेमॅटोग्राफर: उत्कर्ष मारुळकर
संकलक: ओन्कार दिवाडकर
ध्वनी संयोजन : सच्चिदानंद टिकम
कलाकार: निशांत कर्णिक
“शिल्पकार, ही कथा मुलांची मानसिकता समजून घेण्याचा प्रयत्न आहे. अत्यंत सर्जनशील आणि अद्भुत कल्पनाशक्ति असलेला हा सिनेमा आहे. पांच वर्षाच्या मुलाला समजून घेत, त्याच्यासोबत काम करणं हा उत्तम अनुभव होता, त्याचवेळी ते आव्हानात्मक देखील होते, असे कर्णिक यांनी सांगितले.
कथासार:
ही कथा पाच वर्षांच्या एका चौकस लहान मुलाची आहे. हा मुलगा सर्व अडचणींवर मात करतो आणि त्याचे हस्त कौशल्य तसेच निसर्गातून शिकलेल्या गोष्टींच्या बळावर त्याच्या आनंदाचा मार्ग शोधतो.
‘क्रिएटिव्ह मॅन ऑफ पिपलांत्री’
भारत 2021/हिंदी/ 32 मिनिटे
दिग्दर्शक: भगवानदास भांस्कर
निर्माता: फिल्म्स डिव्हिजन
सिनेमॅटोग्राफर: भगवानदास बनशकर, रामसहाय यादव
संकलक: विश्वरंजन प्रधान
ध्वनी संयोजक : प्रसन्न घाटगे, अतुल पवार
गावातील ओसाड आणि दुर्लक्षित जमिनीवर गावात जन्माला येणाऱ्या प्रत्येक मुलीच्या जन्माप्रीत्यर्थ 111 झाडे लावून ही जमीन हिरव्यागार कुरणात रुपांतरीत करण्याची नाविन्यपूर्ण कल्पना राबविणाऱ्या सरपंचाच्या प्रयत्नांवर हा माहितीपट प्रकाश टाकतो. या उपक्रमामुळे गावात हिरवाई तर निर्माण झालीच. पण त्याचसोबत स्थानिक समुदायातील लोकांना रोजगाराच्या संधी निर्माण होऊन गावात मुलगी वाचविण्याबाबत जागरूकता देखील.
कथासार:
भारतात, मुलींच्या जन्माचे अनेक ठिकाणी स्वागत होत नाही. विशेषतः गावात, मुलीचा जन्म नकोसा असतो. अशा पार्श्वभूमीवर, पिपलांत्री गावातील सरपंचांनी घेतलेला हा स्तुत्य निर्णय, ज्यातून मुलीच्या जन्माचे स्वागतही होते, त्याचवेळी पर्यावरण संवर्धन होते, त्यामुळे ह्या विषयावर, लघुपट बनवावा, असं आम्हाला वाटलं असं भगवानदास भांस्कर यांनी सांगितलं.
पिलीभीत: 
वाघाच्या हल्ल्यामुळे धास्तावलेल्या लोकांच्या रोजगारावर परिणाम होतो. वाघाच्या हल्ल्यात मरण पावलेल्या व्यक्तींच्या कुटुंबाला सरकारकडून नुकसानभरपाई मिळते. त्यामुळे अनेक लोक घरच्या कुटुंबातल्या कोणाचा तरी बळी देण्यापर्यंत मानसिकता होते. या लोकांच्या आयुष्यातील संकटे किती भीषण आहेत, ज्यामुळे त्यांना मानवता सोडून असा टोकाचा निर्णय घ्यावा लागतो, याचा आम्हाला शोध घ्यावासा वाटला. त्यामुळे आम्ही हा लघुपट केला, असं आशुतोष चतुर्वेदी आणि पंकज मावची यांनी सांगितले.
दिग्दर्शक: आशुतोष चतुर्वेदी, पंकज मावची
कथासार :
सिराज, हा अत्यंत उत्तम बासरीवादक, उत्त्तरप्रदेशातील, शिवालिक या नेपाळमधील हिमालय पर्वताला लागून असलेल्या पीलीभीत गावी राहत असतो. पीलीभीत हे बासरीनिर्मितेची केंद्र आहे. इथले सगळे मुस्लिम कलाकार बासरी वाजवतात. या गावाच्या बाजुच्या जंगलात, एक नरभक्षक वाघ असतो. या वाघाच्या ह्ल्ल्यामुळे गावातभीतीचे वातावरण असते. आणि इतरांप्रमाणेच, सिराजच्या रोजगारावरही त्याचा परिणाम होतो. या संकटामुळे, सिराजवरही टोकाचा निर्णय घेण्याची वेळ येते. अशा निर्णय जो त्याच्यावर आणि त्याच्या,कुटुंबावर गंभीर परिणाम होतो. सिराज अशावेळी काय करतो, त्याची मूल्ये जपतो की नाही, याची चित्तथरारक कथा या लघुपटात आहे. हा आशुतोष आणि पंकज यांचा पहिलाच लघुपट आहे. यांचा पीलीभीत हा लघुपट महोत्सवात, राष्ट्रीय प्रीझम विभागात दाखवण्यात आला.PIB MIFF Team | R.Aghor/S.Chitnis/Darshana/MIFF-49
|
|
चांगल्या सिनेमांची प्रसिद्धी तुमच्यासारख्या चांगल्या सिनेप्रेमींच्या कौतुकामुळेच होते, यावर आमचा विश्वास आहे. तुमचं सिनेमाबद्दलचं प्रेम समाज माध्यमांवर #AnythingForFilms /#FilmsKeLiyeKuchBhi and #MIFF2022 वापरून शेयर करा. चला सिनेमाबद्दलचं हे प्रेम सगळ्यांपर्यंत पोहचवूया !
|
|
#MIFF2022 मधल्या कुठल्या सिनेमानं तुमच्या काळजाचा ठोका चुकवला? #MyMIFFLove वापरून जगाला कळू द्या MIFF मधला तुमचा आवडता सिनेमा कुठला ?
|
|
जर कथा तुमच्या काळजाला भिडली असेल तर, आम्हाला संपर्क करा! तुम्हाला सिनेमा किंवा निर्मात्याबद्दल आणखी माहिती हवी आहे का? विशेषतः जर तुम्ही पत्रकार किंवा ब्लॉगर आहात आणि सिनेमाशी संबंधित लोकांशी बोलायचं आहे? पीआयबी तुमची त्यांच्याशी गाठ घालून देईल, आमचे अधिकारी महेश चोपडे यांच्याशी +91-9953630802 वर कॉल करा. किंवा miff.pib[at]gmail[dot]com वर आम्हाला मेल करा.
|
|
कोविड महामारी नंतर पहिल्यांदाच होत असलेल्या ह्या महोत्सवात, चित्रपट रसिक ऑनलाइन पण महोत्सवाचा आस्वाद घेऊ शकतील. ऑनलाईन प्रतिनिधी म्हणून आपण मोफत नोंदणी करू शकता  https://miff.in/delegate2022/hybrid.php?cat=aHlicmlk या संकेतस्थळावर तुम्हाला स्पर्धा विभागातले चित्रपट उपलब्ध झाल्यावर बघता येतील.
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 53